કૉંગ્રેસ દ્વારા આ માટે લોકસરકાર ડોટ ઇન વેબસાઇટ પણ શરૂ કરવામાં આવી છે. જે લોક સરકાર વેબસાઈટમાં તમામ વિભાગોની અને અધિકારીઓ તેમજ પદાધિકારીઓની લોકોની ફરિયાદ તેમજ રજૂઆત સ્વીકારવામાં આવશે. ઓનલાઇન સંપર્ક કરવામાં આવશે તેમજ લોકો કેન્દ્ર, રાજ્ય, જીલ્લા અને તાલુકા કક્ષાની ફરિયાદ કે રજૂઆત ફરિયાદ વિભાગમાં કરી શકશે. તેમની ફરિયાદ રજિસ્ટ્રર થશે અને તેને ભવિષ્યમાં ટ્રેકિંગ પણ કરી શકાશે. તેમની કાર્યવાહી કે પ્રક્રિયા કેટલે પહોંચી તેની માહિતી પણ મેળવી શકાશે. અરજદાર કે ફરિયાદીના રજિસ્ટર્ડ મોબાઈલ નંબર અને ઈ-મેઈલ પર તેની જાણકારી પણ આપવામાં આવશે. લોકસેવક નોંધણી, પ્રચાર સમિતિ નોંધણી, મીડિયા નોંધણી, RTI નોંધણી, NGO નોંધણી, રીસર્ચ ટીમ નોંધણી તેમજ વ્યવસાયિક કૌશલ્ય ધરાવતા લોકોની નોંધણી કરવામાં આવશે.